b'\n_START_ARTICLE_\nMezzosopran\n_START_PARAGRAPH_\nMezzosopran (italijansko: mezzo = srednji + sopran) je srednji \xc5\xbeenski ali otro\xc5\xa1ki glas, ki ga po tonskem obsegu (najpogosteje od a do f\xe2\x82\x82) uvr\xc5\xa1\xc4\x8damo med sopran in alt._NEWLINE_Mezzosopran je temnej\xc5\xa1e barve kot sopran, vendar bolj izrazen in okreten kot alt. Kastrata, ki je pel v obsegu mezzosoprana, so imenovali mezzosopranski kastrat. Mezzosopran je med \xc5\xbeenskimi glasovi analogen baritonu med mo\xc5\xa1kimi, delimo pa ga lahko (podobno kot tudi druge pevske glasove) na liri\xc4\x8dni in dramski mezzosopran._NEWLINE_Glavne \xc5\xbeenske operne vloge so praviloma namenjena sopranskemu glasu, mezzosopran poje stransko vlogo (z nekaj izjemami: Georges Bizet glavna vloga Carmen v istoimenski operi), Gioacchino Rossini: Rosina v operi Seviljski brivec, itd.) Stranske \xc5\xbeenske vloge pogosto predstavljajo \xc4\x8darovnice, starej\xc5\xa1e \xc5\xbeenske, itd. Pogosto pa sopransko vlogo (ki ne obsega previsokih tonov) pojejo tudi mezzosopranistke, s tem pa ustvarijo ve\xc4\x8djo polnost zvoka in dramati\xc4\x8dno napetost glasbe._NEWLINE_Ena najslavnej\xc5\xa1ih mezzosopranistk na\xc5\xa1ega \xc4\x8dasa je pevka slovenskega rodu, Marjana Lipov\xc5\xa1ek.'